13.3.2023
MT
Il-Ġurnal Uffiċjali tal-Unjoni Ewropea
C 94/19
Appell ippreżentat fit-30 ta’ Novembru 2022 mir-Repubblika Portugiża mis-sentenza mogħtija mill-Qorti Ġenerali (It-Tmien Awla) fil-21 ta’ Settembru 2022 fil-Kawża T-95/21, Il-Portugall vs Il-Kummissjoni (Kawża C-736/22 P) (2023/C 94/21) Lingwa tal-kawża: il-Portugiż Partijiet Appellant: Ir-Repubblika Portugiża (rappreżentanti: P. Barros da Costa, L. Borrego u A.
Soares de Freitas, aġenti, assistiti minn M. Gorjão-Henriques u A. Saavedra, advogados) Parti oħra fil-proċedura: Il-Kummissjoni Ewropea
Talbiet Ir-rikorrenti titlob li l-Qorti tal-Ġustizzja jogħġobha: — tannulla s-sentenza tal-Qorti Ġenerali tal-21 ta’ Settembru 2022, fil-Kawża T-95/21, Il-Portugall vs Il-Kummissjoni, EU:T:2022:567, li ċaħdet ir-rikors ippreżentat mir-Repubblika Portugiża li talbet l-annullament tal-Artikolu 1, flimkien mal-Artikoli 4 sa 6 tad-Deċiżjoni tal-Kummissjoni tal-4 ta’ Diċembru 2020 dwar l-iskema ta’ għajnuna SA.21259 (2018/C) (ex 2018/NN) applikata mill-Portugall favur iż-Żona Ħielsa ta’ Madeira (ŻĦM) – Skema III (1); — tikkundanna lill-Kummissjoni Ewropea għall-ispejjeż kollha tal-kawża, inklużi dawk tar-Repubblika Portugiża, flimkien mal-ispejjeż relatati mal-kawża għal miżuri provviżorji (T-95/21 R).
Aggravji u argumenti prinċipali 1.
Żball ta’ liġi fir-rigward tal-applikazzjoni tal-Artikolu 108(1) TFUE u tar-Regolament (UE) 2015/1589 (2) (Artikolu 1(b)(ii) kif ukoll l-Artikoli 21 sa 23), inkwantu l-għajnuna hija eżistenti u mhux għajnuna ġdida — L-Iskema III taż-ŻĦM tikkostitwixxi skema ta’ għajnuna eżistenti (u mhux għajnuna ġdida), awtorizzata mill-Kummissjoni fid-Deċiżjonijiet tagħha tal-2007 u tal-2013.
Il-Qorti Ġenerali twettaq żball ta’ liġi billi teżenta lill-Kummissjoni milli tissuġġetta l-Iskema III taż-ŻĦM għall-proċedura ta’ eżami tal-għajnuna eżistenti, li għaliha jirreferu l-Artikolu 108(1) TFUE u l-Artikoli 21 sa 23 tar-Regolament (UE) 2015/1589. 2.
Żball ta’ liġi li jikkonsisti fl-interpretazzjoni żbaljata tar-rekwiżit dwar l-oriġini tal-qliegħ li għalih japplika t-tnaqqis tat-taxxa fuq id-dħul applikabbli għall-persuni ġuridiċi ġaladarba l-iskema taż-ŻĦM ġiet eżegwita konformement mad-Deċiżjonijiet tal-Kummissjoni tal-2007 u tal-2013 u mal-Artikoli 107 u 108 TFUE — Ir-rekwiżit li l-qliegħ jirriżulta minn attivitajiet effettivament u materjalment imwettqa f’Madeira ma għandux jiġi interpretat fis-sens li jittieħdu inkunsiderazzjoni biss l-ispejjeż addizzjonali tal-impriżi rreġistrati fiż-ŻĦM marbuta man-natura ultraperiferika, fejn il-benefiċċji fiskali jista’ jkollhom biss effett fuq il-qliegħ tagħhom li jirriżulta minn tranżazzjonijiet direttament suġġetti għal dawn l-ispejjeż addizzjonali u fejn jiġu esklużi l-attivitajiet imwettqa barra minn Madeira minn impriżi b’liċenzja fiż-ŻĦM b’attività internazzjonali. 3.
Żball ta’ liġi minħabba nuqqas ta’ motivazzjoni, motivazzjoni insuffiċjenti jew motivazzjoni kontradittorja – nuqqas ta’ koerenza bejn ir-rekwiżiti legali internazzjonali fil-qasam fiskali tal-OECD u l-interpretazzjoni mogħtija għall-kunċett ta’ “attivitajiet effettivament u materjalment fir-reġjun” — Il-Qorti Ġenerali twettaq żball billi ma tispjegax il-koerenza bejn ir-rekwiżiti legali internazzjonali fil-qasam fiskali tal-OECD (u tal-Unjoni Ewropea nnifisha) u l-interpretazzjoni mogħtija lill-kunċett ta’ “attivitajiet effettivament u materjalment fir-reġjun” fil-kuntest tal-iskema ta’ għajnuna pubblika. 4.
Żball ta’ liġi fl-interpretazzjoni tar-rekwiżit ta’ “attivitajiet effettivament u materjalment fir-reġjun” minħabba nuqqas ta’ teħid inkunsiderazzjoni tal-ġurisprudenza tal-Qorti tal-Ġustizzja dwar iċ-ċentru tal-interessi prinċipali, tal-effett ta’ tixrid tal-għajnuna (spillover effect) u tal-libertajiet fundamentali